Seniškio šv. Petro ir Povilo bažnyčia

Seniškio šv. Petro ir Povilo bažnyčia – buvusi bažnyčia, stovėjusi Seniškio II apylinkėse, dabartinio Taujūnų kaimo teritorijoje. Liaudies architektūros stiliaus. Išlikusi buvusi bažnyčios varpinė, dabar – Taujūnų kapinių koplyčia.Sveiki atvykę į Daugėliškio kraštą. Senukurojus.lt (tikrinta 2025-11-30).

 Istorija 

1511 m. Barbora Narbutavičienė su sūnumis Kristupu ir Motiejumi fundavo Seniškio bažnyčios statybą.Daugėliškis (Didysis Daugėliškis). 2024-01-24, Voruta.lt (tikrinta 2025-11-30). Ji pavadinta Seniškio šv. Petro ir Povilo vardu. 1522 m. prelatas Jonas Albinosas atliko Vilniaus vyskupijos bažnyčių surašymą ir aprašymą, kuriame Seniškio bažnyčia minima vienintelė apylinkėse (Daugėliškio bažnyčia dar nebuvo įkurta). Ji buvo parapinė bažnyčia.

1626 m. Vilniaus vaivada Vaitiekus Goštautas apibrėžė bažnyčios teises, palikdamas tik koplyčią, kuri buvo Goštautų įsteigtos Daugėliškio bažnyčios filija. Seniškis buvo klebonijos palivarkas. 1776 m. koplyčia atstatyta.

1915 m. medinė Seniškio bažnyčia sudegė ir nebebuvo atstatyta. Tuomet nukentėjo ir šventoriuje stovėjusi varpinė, dingo joje kaboję varpai. XX a. pabaigoje varpinėje įrengta Taujūnų kapinių koplyčia.

 Architektūra 

Medinė bažnyčia buvo iš 2 dalių – navos ir siauresnės bei žemesnės presbiterijos. Liaudies architektūros stiliaus, fasadas turėjo klasicizmo bruožų (4 piliastrų imitacija ir trikampis frontonas). Jo viršuje uždėtas mažas stačiakampis bokštelis su puošniu geležiniu kryžiumi.

Šventoriaus kampe buvusi maža medinė varpinė, sudėta iš 3 palaipsniui mažėjančių kubų. Mediniai šventoriaus vartai uždengti gulsčiu stogeliu, panašiai kaip senųjų ūkininkų sodybose.

 Šaltiniai 

Kategorija:Ignalinos rajono bažnyčios
Kategorija:Neišlikusios Lietuvos bažnyčios